Potrivit IPJ Cluj, poliţiştii din comuna Luna au fost sesizaţi printr-un apel la 112 cu privire la faptul că un bărbat întreţine raporturi sexuale cu căţeluşa pe care o deţine.

Poliţiştii care au ajuns la faţa locului au identificat bărbatul în vârstă de 59 de ani, din comuna Luna.

„A fost solicitat un echipaj medical la faţa locului pentru consult de specialitate, stabilindu-se că bărbatul se află sub influenţa băuturilor alcoolice şi că nu necesită internare”, au transmis reprezentanţii Poliţiei Cluj.

Căţeluşa a fost luată de reprezentanţii Poliţiei, ai Direcţiei Sanitar-Veterinare şi ai primăriei şi dusă într-un adăpost din Turda. Anchetatorii au cerut, printr-o ordonanţă, examinarea patrupedului.

Poliţiştii continuă în acest caz cercetările pentru rănirea sau schingiuirea animalelor.